o
SIUNAUSTEN VASTAANOTTAMINEN 1/2
Odotatko elämältä suuria, vai tyydytkö nykyiseen tilanteeseesi?
Kuinka paljon elämästä menee ohi pelkän avoimuuden puutteen takia?
Kuinka paljon sinä odotat saavasi Jumalalta?
Annatko elämäsi muuttua ikuisuutta varten?
Raamattu sanoo, että meille mitataan samalla mitalla, -
millä itse mittaamme.
Kun odotat Jumalalta suuria, hän pääsee muuttamaan elämäsi.
Tästä ohjelmasta voit oppia, kuinka lähestyä elämää.
Mark. 4:23-25. Kuulkaa Jeesuksen sanoja: -
" 'Jos jollakin on korvat kuulla, hän kuulkoon.'
Ja hän sanoi heille: 'Ottakaa vaari siitä, mitä kuulette; -
millä mitalla te mittaatte, sillä teille mitataan, -
vieläpä teille lisätäänkin. Sillä sille jolla on, sille -
annetaan; mutta siltä, jolla ei ole, otetaan pois sekin, -
mikä hänellä on.' "
Sillä mitalla, jolla mittaatte, sillä teillekin mitataan.
Joku teistä saattaa juuri nyt olla salissa kuulematta, mitä sanon.
Miettikää, kuinka Jeesuksen sanat voivat vaikuttaa elämäämme -
ja suhteeseemme Jumalaan.
Kuinka paljon meiltä menee ohi vain sen takia, ettemme kuuntele?
Meidät on niin helppo saada luopumaan odotuksistamme.
Kykymme vastaanottaa siunauksia on niin helposti vietävissä.
Kuinka usein meille mitataan sen mukaan, minkä verran -
jaksamme kokouksessa kuunnella, -
vaikka Jumala oli varannut meitä varten jotain suurempaa?
Entä mitta, jota käytämme avioliitossa ja ihmissuhteissa?
Saamme yhtä vähän takaisin, -
vaikka Jumalalla olisi antaa ihmissuhteisiimme paljon enemmän.
Vastaanottokyky on hyvin tärkeä asia seurakunnassa.
Mahtava ylistys, hienot rakennukset ja paras opetus eivät auta, -
jos seurakuntalaisten vastaanottokyky on alhainen.
Sen määrä nimittäin vaikuttaa seurakunnan ilmapiiriin.
Tuttavallisuus on vaarallista.
Kun jokin asia tulee tutuksi, vaihdamme mitan pienempään.
Mitä pienemmällä mitalla mittaamme, sitä pienemmällä meille mitataan.
Tämä sääntö pätee kaikkeen: henkilökohtaiseen elämään, -
perhe-elämään, työpaikkaan ja seurakuntaan.
Kaikki riippuu siitä, toimivatko antennimme.
Ei tarvitse ihmetellä sitä, miksi emme saa kokea kaikkea sitä, -
mitä Jumala on meille suunnitellut.
Tähän liittyy myös reagointinopeus, vastaanottokyky -
ja oppimishalukkuus.
Vastaanottokyky on sitä, että kuuntelee ja oppii helposti.
Kun lapset pääsevät kokeilemaan laskettelua, -
he vain seisovat hiihtohississä, joka vie heidät mäen päälle.
Olisipa minullakin sellainen.
Lapset oppivat laskettelemaan hyvin nopeasti.
Lapset oppivat puhumaan uutta kieltäkin todella nopeasti.
Mitä vanhemmaksi tulee, sitä vaikeammaksi oppiminen käy.
Se johtuu vastaanottokyvyn vähenenemisestä.
Silloin ei enää innostu uusista asioista.
Se on sääli, kun ajattelee kohtaamisiamme Jumalan kanssa.
Minä kieltäydyn olemasta vanhan kirkon pastori.
En tarkoita ikäänne, sillä muuten joutuisin itsekin lähtemään.
Ihminen voi olla nuori vanha tai vanha nuori.
On traagista olla vanha nuori.
Jos ei elä avoimesti, vanhenee ennen aikojaan.
Nuoren vanhan ihmisen henki sitä vastoin on elossa.
He ovat avoimia ja vapaita.
Elätkö elämääsi suurin odotuksin?
Onko kellään lastenlapsia? Se se vasta on jotain.
Lastenlapsia on ihana tavata, koska he ovat niin suurisilmäisiä.
Kuinka suuria odotuksia sinulla on Jumalalta?
Kuinka suuria odotat seurakunnalta?
Kuinka nälkäisenä odotat kaikkea sitä, mitä Jumalalla on sinulle?
Saatamme sulkeutua, emmekä silloin voi vastaanottaa mitään.
Meille mitataan sillä mitalla, jolla me kuulemme.
Sakkeus kiipesi puuhun.
Jos Jeesus olisi vieraillut vain sellaisten ihmisten luona, -
jotka olisivat sen ansainneet, ei Sakkeus olisi ollut listalla.
Sakkeus kiipesi puuhun, koska hän halusi kovasti nähdä Jeesuksen.
Kuinka moni meistä olisi kiivennyt puuhun nähdäkseen Jeesuksen?
On helppo aliarvioida se voima, joka vastaanottavaisuudessa on.
Vähättelemme sen tärkeyttä, -
ja elämme ilman epätoivoista päättäväisyyttä.
Evankeliumit kertovat nuoresta miehestä, -
joka ei päässyt väenjoukon läpi kuuntelemaan Jeesusta.
Hän oli niin epätoivoinen, -
että hänet laskettiin alas katon läpi.
Rukoilen, että seurakuntamme olisi näin epätoivoinen -
ja että se pystyisi vastaanottamaan sen, mitä Jumala haluaa tehdä.
Sanonnan mukaan tuttavallisuus johtaa halveksuntaan.
Tuttavallisuus muuttuu viholliseksi silloin, -
kun haluamme kulkea Jumalan voimassa.
Jos emme anna kipukohtiemme parantua, sulkeudumme.
Silloin emme voi enää vastaanottaa mitään.
Silloin saamme samalla mitalla takaisin.
Ehkä meitä vaivaa keskivertaisuus tai vääränlainen konservatiivisuus.
Meidän on rukoiltava vapautusta.
Emme pääse osallisiksi vastaanottavaisuuden siunauksista -
jos sulkeudumme ja unohdamme Jumalan aikomukset.
Kun elää vastaanottavaisena, -
elämän ilmapiiri sähköistyy.
Tämä toimii henkilökohtaisella tasolla, perhetasolla, -
työelämän tasolla ja hengellisen elämän tasolla.
Seurakunnan ilmapiiri voi sähköistyä jo pelkistä odotuksista -
ja vastaanottavaisuudesta.
Rakastan sähköistä ilmapiiriä.
Joskus meidän on muutettava oman elämämme ilmapiiriä.
Pystymme muuttamaan kotimme ilmapiiriä, -
jos alamme elää suurin odotuksin.
Jeesus sanoi Markuksen evankeliumin 6. luvun jakeessa 4: -
"Ei ole profeetta halveksittu muualla kuin kotikaupungissaan -
ja sukulaistensa kesken ja kodissaan".
Profeettaa halveksitaan ainoastaan omassa kaupungissaan -
ja omassa kodissaan.
Mitä lähempänä kotia olemme, sitä suurempi on tuttavallisuuden vaara.
Mitä lähemmäs kotia tulemme, -
sitä enemmän on varottava vastaanottokyvyn heikkenemistä.
Saatamme lakata odottamasta mitään.
Jatkamme elämää tietämättöminä Jumalan meille varaamista asioista.
Se on murheellista.
Rakastan sellaista seurakuntaa, jossa on sähköinen ilmapiiri.
Mitä tahansa voi tapahtua.
Seurakuntalaiset yrittävät saada eturivin paikat.
Kaikki tulijat eivät mahtuneet sisään pääsiäisyön kokoukseemme.
Istumapaikat eivät riittäneet.
Yritimme saada videon näkymään pihalle ulosjääneitä varten.
Kun video saatiin toimimaan, äänen kanssa piti vielä pelata.
Pihalla odotti noin tuhat ihmistä, ja sitten alkoi vielä sataakin.
Tuo ihmisjoukko alkoi ylistää ja kuulla Sanaa siellä pihalla.
Eikä siinä vielä kaikki.
Kokous päättyi, mutta pihallaolijat seisoivat yhä ulkona -
kertakäyttöisissä sadetakeissaan ja lauloivat uusia ylistyslauluja.
Sähköä oli tosiaankin ilmassa.
Miettikää vähän, kuinka olisitte itse reagoineet.
"Eihän sinne päässyt edes sisään." "Parkkipaikalla ei ollut paikkoja."
On niin helppo keskittyä vääriin asioihin.
Olisimmepa yhtä nälkäisiä kuin Sakkeus!
Olisimmeko itse kiivenneet puuhun vai alkaneet vain valittaa?
Rakastan nälkäisiä ihmisiä.
Mitä lähemmäs kotia tulee, -
sitä enemmän on otettava vastuuta oman elämän ilmapiiristä.
Ilmapiiri on sähköistettävä Jumalan lupauksilla ja tarkoitusperillä.
Te voitte tehdä minusta erinomaisen puhujan.
Voitte tehdä sellaisen kenestä tahansa vain reagoimalla.
Kysykää vaikka Robert Fergusonilta, joka on voimallinen opettaja.
Saman puheen voi esittää juuri samalla tavalla eri yleisöille.
Siellä, missä yleisö ei ole vastaanottavainen, -
puhujan on taisteltava tilaisuuden loppuun asti.
Sanat putoavat maahan kuin kivet puhujan suusta.
Mutta sellaisen yleisön edessä, joka odottaa joka sanaa, -
puhuminen on paljon helpompaa ja Pyhän Hengen toiminta selvempää.
Älkää aliarvioiko vastaanottavaisen ilmapiirin vaikutuksia.
Millä mitalla mittaamme, sillä mitalla meillekin mitataan.
Sama pätee jokaisella elämänalueella.
Avatkaa silmänne.
On ikävää, miten paljon voi menettää kulkemalla silmät ummessa.
Lasten kasvaminen voi mennä ohi, jos ei osaa olla läsnä.
Jumalan puhe Raamatun kautta voi mennä ohi.
Vain sen takia, ettemme ole läsnä.
Vastaanottavaisuus johtaa voimaan, jännitykseen, -
uskoon ja odotuksiin.
Jos haluaa käydä New Yorkin Hillsong-seurakunnassa, -
joutuu jonottamaan ainakin kahden korttelin verran.
Talvella siellä on kylmä, ja jono on silloinkin yhtä pitkä.
Rakennus on liian pieni, vaikka kokous pidetään 6 kertaa päivässä.
Viime viikolla pääsimme uuteen kokouspaikkaan, -
mutta sielläkin jotkut joutuivat seisomaan.
Joskus ihmiset ovat jonottaneet jo edellisen kokouksen ajan, -
ja kun seuraava kokous alkaa, he eivät mahdu siihenkään.
He saavat lipun, joka varmistaa paikan seuraavassa kokouksessa.
He eivät pääse siihen kokoukseen, johon he jonottivat etukäteen, -
vaan sitä seuraavaan.
Silti he tulevat yhä uudelleen.
Tulisitteko te? Tulisinko minä?
Pysykää nälkäisinä.
Vaimoni tuli uskoon eräässä kokouksessa Uudessa-Seelannissa.
Monia hippejä, opiskelijoita ja muita nuoria tuli uskoon.
Tuo seurakunta oli monta vuotta ollut hyvin pieni.
Se sijaitsi aivan Queens Streetin yläpäässä.
Se on Aucklandin pääkatu.
Jumala toimi niin voimallisesti, -
että kokoukset piti siirtää Aucklandin kaupungintalolle.
Paljon ihmisiä tuli uskoon ja ihmeitä tapahtui.
Saarnat olivat tällaisia: -
"Herra herätti minut yöllä ja antoi minulle muutamia jakeita."
Ei sen ihmeempiä.
Silti ihmiset jatkoivat kokouksiin tulemista.
Sellaista ilmapiiriä ei synny, jos vastaanottokyky puuttuu.
Millä mitalla mittaamme, sillä meillekin mitataan takaisin.
Jokainen meistä voi oppia vastaanottamaan enemmän Jumalalta -
ja käyttämään mittaa, joka on lähempänä Jumalan mittaa.
Silloin voimme elää Kaikkivaltiaan lupauksissa ja siunauksissa.
Vaikka meillä olisi parhaat muusikot, parkkipaikat -
ja ohjelmat, mutta ei vastaanottavaisuutta, -
mittamme jäisi paljon Jumalan aikomuksia pienemmäksi.
Vastaanottavaisuudessa on voimaa.
Jeesus kehotti ottamaan vaarin siitä, mitä kuulemme.
Hän sanoi: "Ottakaa vaarin siitä, mitä te kuulette." Mark. 4:23.
Jos suodatamme kuulemamme oman kipumme tai pelkomme läpi, -
tai jos emme lainkaan kuuntele, -
emme saata huomata Jumalan tarjoamia mahdollisuuksia.
Jos pidämme silmämme auki ja asenteemme avoimena, -
jos pidämme korvamme auki ja tarkkailemme ympäristöämme, -
avaamme oven uusille mahdollisuuksille.
Joskus sulkeudumme. Joskus emme kiireiltämme kuule.
Jos ymmärrämme Jeesuksen opetuksen, -
voimme avautua oppimaan toisilta ihmisiltä ja elämältä itseltään.
Voimme elää niin, ettei yksikään mahdollisuus kuulla Jumalalta -
mene ohitsemme.
Silloin ihmissuhteemme ja muut asiamme hoituvat parhain päin.
Joskus menetämme mahdollisuuden auttaa hädässä olevaa ystävää, -
koska emme vain kuule hänen avunpyyntöään.
Eteemme avautuu monia mahdollisuuksia, -
jos elämme tarkkaavaisesti, emmekä anna huomiomme herpaantua.
Nykyään huomiostamme kilpailevat niin monet teknologiset laitteet, -
että monet tilaisuudet menevät ohi.
On oltava vastaanottavainen.
Avoin ihminen pääsee toteuttamaan mahdollisuuksiaan.
Jos taas ei elä avoimesti, Jumalan tarjoamat tilaisuudet menevät ohi.
Minä ja veljeni jouduimme näkemään vanhempiemme onnetonta yhteiseloa.
Tiesimme, että perhe hajoaisi.
Sen pystyi näkemään jo kaukaa.
Kun muuttopäivä tuli, lähdin omille teilleni.
Hyppäsin pyörän selkään ja ajoin pois.
Tunsin jonkin aikakauden päättyvän.
En tiennyt, kuinka voisin elää uutta aikakautta.
Siskoni pyysi minua seurakuntaan.
Annoin elämäni Jumalalle jo ensimmäisessä nuortenillassa.
Heittäydyin täysillä mukaan.
Kävin seurakunnassa melkein joka ilta, jopa silloin, -
kun ei ollut kokouksia.
Jos en olisi silloin löytänyt Jumalaa, -
en tiedä, missä nyt olisin.
En haluaisi sellaista elämää.
Oman perheeni elämä perustuu Jumalan lupauksille ja sille, -
mitä Raamattu minusta sanoo.
Lapsuuskotini tapahtumat eivät pääse vaikuttamaan siihen.
Lapseni saavat tuntea isoisänsä eri tavalla -
kuin minä tunsin isäni.
Se on Jumalan armoa.
Hän voi korjata perheenjäsenten rikki menneet välit.
Jotta voit elää omalla armovyöhykkeelläsi, -
sinun on tiedettävä, kuka olet Jumalan silmissä.
Tässä kuussa voit lahjoitusta vastaan saada opetus-CD:n, -
joka käsittelee omalla armovyöhykkeellä elämistä.
Voit myös valita lahjaksi tämän vuoden Colour-konferenssimme -
kokoustaltioinnit.
Valmistaudu elämään Jumalan tarjoamassa armossa ja suosiossa.
Lisätietoja nettisivuillamme: -
www.hillsongtv.com
JOHTAJUUSVERKOSTO
Seurakuntamme johtajuusverkosto on hyvin lähellä sydäntäni.
Sen avulla voimme verkostoitua Kristuksen työn edistämiseksi.
Verkoston kautta voimme auttaa sinua toteuttamaan kutsuasi.
Olemme saaneet hyviä kontakteja johtajuusverkoston kautta.
Olemme löytäneet uusia puhujia seurakuntaamme.
Olemme tutustuneet pastoreihin, joita emme olisi muuten tavanneet.
Verkostomme kasvaa koko ajan, joten lähtekää mukaan.
Uskon, että verkostomme auttaa pastoreita muuttamaan maailmaa.
JOHTAJUUSVERKOSTO - YHDISTÄÄ, VARUSTAA, PALVELEE
SYVÄSTI KUNNIOITTAEN ALBUMI: KULMAKIVI
Parempi kuin koko maailma, parempi kuin kaikki, mitä tiedän
Parempi kuin elämä itse, on sinun rakkautesi
Kaikki omaisuuteni on sinun, elän vain sinulle
Kaikki, mitä tarvitsen, on sinussa, Herra
Sinä yksin olet parempi kuin mikään muu elämässä
Sinä yksin olet se, mitä haluan, olet hyvä kaikessa
Syvästi kunnioitan kaikkea sinussa
Syvästi kunnioitan sinua
Sinä pidät kaikkea koossa
Kaikki toivomme on sinussa, Jeesus
Mikään ei vedä vertoja sinulle, mikään ei voi korvata sinua
Luotamme vain sinuun, Herra
Sinä yksin olet parempi kuin mikään muu elämässä
Sinä yksin olet se, mitä haluan, olet hyvä kaikessa
Syvästi kunnioitan kaikkea sinussa
Syvästi kunnioitan sinua
Sinä yksin olet parempi kuin mikään muu elämässä
Sinä yksin olet se, mitä haluan, olet hyvä kaikessa
Syvästi kunnioitan kaikkea sinussa
Syvästi kunnioitan sinua
Kunnioitan sinua
Kaikesta sydämestäni, kaikesta olemuksestani
Ylistän Jeesusta
Kaikesta sydämestäni, kaikesta olemuksestani
Ylistän Jeesusta
Kaikesta sydämestäni, kaikesta olemuksestani
Ylistän Jeesusta
Kaikesta sydämestäni, kaikesta olemuksestani
Ylistän Jeesusta
UUDEN AJAN ALKU
Kadotetut löytyvät, sokeat saavat näkönsä
Rammat kävelevät, kuolleet elävät
Jumalamme, hallitset ikuisesti
Konferenssissa on ollut upeaa.
Olemme oppineet paljon Sanasta ja siitä, -
millainen seurakunta voi olla.
Olemme nauttineet konferenssista ja tulemme varmasti uudelleen.
Ilmoittautuminen konferensseihin: www.hillsongconference.eu
Kiitos mukanaolostasi. Olet tärkeä Jumalalle.
Olen siitä varma, koska tiedän, mitä Jumala sinusta sanoo.
"Sillä minä tunnen ajatukseni, jotka minulla on teitä kohtaan...
Rauhan eikä turmion ajatukset; minä annan teille tulevaisuuden -
ja toivon." Jer. 29:11
Avaa sydämesi Jumalalle ja anna Jeesuksen muuttaa sinut.
Jumalan siunausta sinulle.
Suomennos: Hanna Tischer